 South Africa: Awọn adoola ẹmi ti muse se ni ibudo iwakusa ọkan lára àwọn ti orí kó yọ Agbẹnusọ kan fún ibùdó ìwakùsà ọun sọ pe iná ẹlẹtiríikì ti pada sinu akasọ èèbo tí yóò gbé àwọn awakùsà ọún padà sóké. Ọjọrú to kọjá ni ìròyìn ti fi tó ni létí pe awọn ènìyàn wọnyí há sínú ihò níbùdó ìwakùsà náà. Ibùdó ìwakùsà Beatrix tó ọgọjọ máìlì sí ìlu Johannesburg, ti ihọ tí wọn ti ń wa góòlù ọún si tó ẹgẹrún mẹta o lé lọgọjọ níwọn ẹsẹ bàtà. Iná mọnàmọná ló se mọnamọna Ìròyìn fi tóni létí pé, iná ẹlẹtíríìkì tó lọ lójijì lẹyin ti iji kọlu ọkan lara awọn oun èèlò amunawa ti ko jinna si ibudo iwakusa ọun ló fàá tí awọn awakusa naa fi há lojiji sinu iho ilẹ, ti wọn si ti n sapá lati ìgbà naa lati fa wọn jade. Ìrànlọwọ ti ń bọ fún àwọn ti wọn ha sínú ilẹ níbùdó ìwakùsà Agbẹnusọ fún ibùdó ìwakùsà naa, James Wellsted sọ pe, ko si ẹrí aridaju kankan pe ounkohun se ẹnikẹni ninu awọn awakusa naa, ati pe, wọn ti sagbékalẹ ètò idanilẹkòó fun wọn ati awọn ẹbí onikaluku. Awọn ẹgbẹ osisẹ sọ pe ẹru ba awọn pe ẹmi awọn awakusa to há sinu ihò ọun lee wa ninu ewu. : Wọn ti n sisẹ lori ọnà lati doola ẹmí awọn tó tó eeyan marundinlọgọrùn tío há sínú ihó ilẹ níbìkan ti wọn ti n wa alumọọnì goolu ni orílẹèdè South Africa. 